**KLINIKA ZA INFEKTIVNE BOLESTI**

**“DR. FRAN MIHALJEVIĆ”**

**ZAGREB**

**MIROGOJSKA CESTA 8**

**Prvo objašnjenje vezano uz dokumentaciju za nadmetanje u otvorenom postupku javne nabave broj 15/2015 Gorivo**

u.broj: 01-955-3-2015

U Zagrebu, 10.09.2015.

Sukladno članku 31. stavku 3. Zakona o javnoj nabavi (NN 90/11, 83/13, 143/13 i 13/14) gospodarski subjekt je zatražio pojašnjenje dokumentacije za nadmetanje predmetnog postupka:

**Upit:**

**1.** Gospodarski subjekt predlaže da se za plaćanje za Grupu 1 i Grupu 2 primjenjuje slijedeća klauzula: “plaćanje jednom mjesečno za ukupne isporuke u prethodnom mjesecu u roku 30 dana od datuma izdavanja zbirnog računa”. Daje slijedeće obrazloženje: “Predlaže se uobičajeni način obračuna, fakturiranja i plaćanja u kartičnom poslovanju. U naravi kupac  plaća račune u roku od cca 45 dana od isporuke, odnosno izdavanja maloprodajnog računa (u prosjeku).”

**Naručitelj odgovara kako slijedi:**

Dokumentacijom za nadmetanje, točkom 27. Rok, način i uvjeti plaćanja je propisano da će Korisnik račune plaćati u roku od 45 dana od dana zaprimanja računa za uredno isporučenu robu doznakom na poslovni račun ponuditelja, odnosno podizvoditelja.

Naručitelj neće mijenjati rok plaćanja.

**Upit:**

**2.** “U točki 29.2. definirana je obaveza odabranog ponuditelja, s kojim će biti sklopljen Okvirni sporazum, da za izvršavanje OS dostavi zadužnicu ili bjanko zadužnicu u iznosu 5 % od ukupne vrijednosti OS.

Predlažemo da se u točki 29.2. tekst izmijeni na način da odabrani ponuditelj, **na zahtjev Središnjeg ureda za Javnu nabavu**, dostavlja traženo jamstvo za izvršenje Okvirnog sporazuma, kako je navedeno i kod točke 29.3. Jamstvo za uredno ispunjenje ugovora.“

**Naručitelj odgovara kako slijedi:**

Naručitelj ne pristaje na izmjenu Dokumentacije za nadmetanje u pogledu obveze odabranog ponuditelja za dostavom jamstva za izvršavanje Okvirnog sporazuma.

Naručitelj ostaje pri traženju da odabrani ponuditelj u roku od 10 (deset) dana od dana potpisa okvirnog sporazuma dostavi zadužnicu ili bjanko zadužnicu popunjenu sukladno Pravilniku o obliku i sadržaju zadužnice (NN 115/12) ili Pravilniku o obliku i sadržaju bjanko zadužnice (NN 115/12), u visini 5 % od ukupne vrijednosti Okvirnog sporazuma, sa pripadajućim PDV-om, bez uvećanja, sa zakonskim zateznim kamatama po stopi određenoj sukladno članku 29. stavak 2. Zakona o obveznim odnosima (NN 35/05, 41/08 i 125/11), koja mora biti potvrđena kod javnog bilježnika.

**Upit:**

**3.** “Molimo za pojašnjenje da li se inzistira da Izjavu o prihvaćanju općih i posebnih uvjeta potpisuju osobe ovlaštene za zastupanje, ili izjavu mogu potpisati i ovlaštene osobe za potpisivanje ponude uz prilaganje punomoći za potpisnike ponude?

**Naručitelj odgovara kako slijedi:**

Izjavu mogu potpisati i ovlaštene osobe za potpisivanje ponude uz prilaganje punomoći za potpisnike ponude. Ne inzistira se da Izjavu o prihvaćanju općih i posebnih uvjeta potpisuju osobe ovlaštene za zastupanje.

**Upit:**

**4.** “Da li prihvaćate mogućnost da prijedlog ugovora dostavi ponuditelj, a isti sadrži sve bitne uvjete iz ponude i DZN?”

**Naručitelj odgovara kako slijedi:**

Naručitelj prihvaća mogućnost da prijedlog ugovora dostavi ponuditelj, a isti sadrži sve bitne uvjete iz ponude i DZN. Konačan tekst ugovora (uz prijedloge ponuditelja) definirat će Naručitelj te ga dostaviti Korisnicima na daljnje postupanje.

**Upit:**

**5.**   “Točka 27. Rok, način i uvjeti plaćanja;  Prijedloga Okvirnog sporazuma za Grupe 3 i  4 ( čl. 9 st (1)

 Molimo pojašnjenje zadnjeg odlomka točke 27.  koji glasi:

*„Korisnik će plaćanje obavljati mjesečno, te će se izvršiti temeljem obračuna količina svih isporuka naftnih derivata realiziranih u prethodnom mjesecu, obračunatih u tekućem mjesecu, na osnovi ispostavljenog računa. Mjesečni račun mora sadržavati specifikaciju po vrstama goriva i po cijenama koje su se primjenjivale u vrijeme isporuke goriva.“*

kao i pojašnjenje **članka 9. stavak. (1)** Prijedloga Okvirnog sporazuma za Grupu 3 i 4 gdje se navodi:

*„1) Korisnik će račune plaćati u roku od 45 (četrdeset pet) dana od dana zaprimanja računa za uredno ispostavljenu robu doznakom na poslovni racun odabranog ponuditelja. Račun mora sadržavati specifikaciju po vrstama goriva, cijenama koje su se primjenjivale u vrijeme isporuke goriva te vremenu i mjestu isporuke i posebno iskazan PDV. Predujam je isključen, kao i traženje sredstava osiguranja plaćanja od strane odabranog ponuditelja.“*

 Molimo za pojašnjenje jer iz gore navedenog nije jasno kako ste predvidjeli izdavanje računa za Grupe 3 i 4, te molimo da u spomenutoj točki/članku nedvosmisleno definirate način kako se formira, izdaje odnosno vrši plaćanje računa za Grupu 3 i Grupu 4 (odnosno svaki stavak točke 27. DZN vežete uz odgovarajuću Grupu).

Da li se na zakašnjela plaćanja predviđa plaćanje zakonske zatezne kamate?“

**Naručitelj odgovara kako slijedi:**

Predviđeno je da će Korisnici račune za sve grupe predmetnog nadmetanja plaćati u roku od 45 dana od dana zaprimanja računa za uredno isporučenu robu doznakom na poslovni račun ponuditelja, odnosno podizvoditelja.

Točka 27. Dokumentacije izmjenjena je na način da je za svaku grupu opisan način plaćanja.

Način izdavanja računa za svaku pojedinu grupu je dodatno objašnjen u članku 9. prijedloga Okvirnog sporazuma koji je dio Dokumentacije za nadmetanje.

Na plaćanje zateznih kamata odgovarajuće se primjenjuje zakonodavstvo Republike Hrvatske.

**Upit:**

**6.** Gospodarski subjekt predlaže brisanje Stavka 4) Članka 16. Prijedloga Okvirnog sporazuma za sve Grupe koji glasi:

*„4) Eventualne isplate na koje Republika Hrvatska bude obvezana bit će određene u najmanje pet obroka koji dospijevaju jednom godišnje.“*

**Naručitelj odgovara kako slijedi:**

Članak 16. Prijedloga Okvirnog sporazuma se zamjenjuje novim kako je označeno u 1. Izmjeni Dokumentacije za nadmetanje.

**Upit:**

**7.** “Popis korisnika **–** molimo da provjerite da li je potrebno proširiti popis bolnica naročito za Grupu 4. “

**Naručitelj odgovara kako slijedi:**

Klinika za infektivne bolesti “Dr. Fran Mihaljević” provodi ovo javno nadmetanje objedinjeno za ustanove koje su dostavile svoje potrebe za predmetno nadmetanje i koje su navedene u Dokumentaciji za nadmetanje. U troškovnicima su navedena mjesta isporuke prema iskazanim potrebama bolnica koje sudjeluju u ovom nadmetanju. Naručitelj je u Dokumentaciji za nadmetanje predvidio mogućnost eventualnog uključivanja dodatnih ustanova u Projekt zajedničke nabave.

**Upit:**

**8.** “Da li je moguće loživo ulje srednje specificirano u troškovniku za Grupu IV izdvojiti u zasebnu grupu te na taj način omogućiti konkurentnije nadmetanje?“

**Naručitelj odgovara kako slijedi:**

Grupa 4 će se razdvojiti na dvije zasebne grupe kako je navedeno u Izmjeni Dokumentacije za nadmetanje. Izmjenjen je i troškovnik za Grupu 4 i dodan novi troškovnik za Grupu 5.

**NARUČITELJ**

**Klinika za infektivne bolesti “Dr. Fran Mihaljević”**